Jelasin soal Flait Leftenan  dalam bahasa melayu dong

Flait Leftenan (Flight Lieutenant atau Flt Lt dalam RAF dan IAF; FLTLT dalam RAAF dan RNZAF—kadang kala F/L dalam semua cabang perkhidmatan) ialah pangkat pegawai muda yang berasal dalam Pasukan Udara Tentera Laut Diraja dan masih digunakan dalam Tentera Udara Diraja dan banyak negara-negara lain, terutama dalam Negara-Negara Komanwel.  Ia juga kadang kala digunakan sebagai terjemahan bahasa Inggeris yang setaraf dengan pangkat di negara yang tidak bertutur bahasa Inggeris, terutamanya mereka yang mempunyai struktur pangkat spesifik tentera udara.

Pangkat Flait Leftenan berada di atas Pegawai Pesawat dan berada dibawah Ketua Skuadron. Nama pangkat tersebut adalah frasa penuh; ia tidak boleh diringkaskan kepada "leftenan".

Ia mempunyai kod pangkat OF-2 NATO, dan setaraf dengan Leftenan dalam Tentera Laut Diraja dan Kapten dalam Tentera Darat British dan Marin Diraja. Pangkat setaraf dalam Women's Auxiliary Air Force (WAAF), Women's Royal Air Force (WRAF) (hingga 1968) dan Princess Mary's Royal Air Force Nursing Service (PMRAFNS) (hingga 1980) ialah pegawai flait.